  

Til: Arbeids- og sosialdepartementet v/statsråd Torbjørn Røe Isaksen

Fra: Unio, FFO og LO

1.9.2020

# **Unios, FFOs og LOs krav i trygdedrøftingene 2020**

LO, Unio og FFO er kritisk til at trygdedrøftingene blir gjennomført før de fleste store tariffområdene har startet forhandlingene.

Organisasjonene Unio, FFO og LO krever at reguleringen av løpende pensjoner legges om fra 2020 slik at denne gjennomføres med halvparten av lønnsveksten og halvparten av prisveksten. Dette har hele tiden vært Stortingets intensjon. Dagens reguleringsregime med et fratrekk på 0,75 prosent har gitt unødig store svingninger, og tapene for alderspensjonistene har vært store de siste årene, noe som også har bidratt til å svekke oppslutningen om reguleringsordningen.

Organisasjonene Unio, FFO og LO krever på denne bakgrunn at alderspensjonene i 2020 reguleres med gjennomsnittet av anslått lønnsvekst (på 1,7 prosent) og anslått prisvekst (på 1,4 prosent). Det vil isolert sett gi alderspensjonistene halvparten av den realinntektsøkningen som lønnstakerne forventes å få. I tillegg kommer etterregulering på 0,3 prosentpoeng for lavt anslått lønnsvekst i 2019 i trygdedrøftingene i fjor.

Organisasjonene Unio, FFO og LO krever at regjeringen og Stortinget står ved sine tidligere uttalelser om at de uføre må skjermes for levealdersjustering ved overgang til alderspensjon hvis de yrkesaktive kompenserer for levealdersjusteringen ved å stå lenger i arbeid, noe bl.a. AFP-evalueringen har vist. Vi viser her også til organisasjonenes respektive høringsuttalelser i denne saken.

Organisasjonene Unio, FFO og LO krever at regjeringen legger fram trygdeoppgjøret til reell behandling i Stortinget.

Erik Orskaug /s/ Eva Buschmann /s/ Julie Lødrup /s/

Unio FFO LO